CELEX: 32021R1909
Language: fi
Date: 2021-11-04 00:00:00
Title: Neuvoston täytäntöönpanoasetus (EU) 2021/1909, annettu 4 päivänä marraskuuta 2021, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 1 kohdan täytäntöönpanosta

4.11.2021   
               
               
                  FI
               
               
                  Euroopan unionin virallinen lehti
               
               
                  LI 389/1
               
            
         NEUVOSTON TÄYTÄNTÖÖNPANOASETUS (EU) 2021/1909,
         annettu 4 päivänä marraskuuta 2021,
         Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 1 kohdan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (1) ja erityisesti sen 21 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä tammikuuta 2016 asetuksen (EU) 2016/44.
                  
               
                     (2)
                  
                  
                     Yhdistyneiden kansakuntien turvallisuusneuvoston päätöslauselman 1970 (2011) nojalla perustettu Yhdistyneiden kansakuntien turvallisuusneuvoston komitea lisäsi 25 päivänä lokakuuta 2021 yhden henkilön luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä.
                  
               
                     (3)
                  
                  
                     Asetuksen (EU) 2016/44 liite II olisi sen vuoksi muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2016/44 liite II tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               G. DOVŽAN
            
         
         
            (1)  EUVL L 12, 19.1.2016, s. 1.
      
      
         
            LIITE
            Lisätään asetuksen (EU) 2016/44 liitteessä II olevaan luetteloon seuraava henkilö:
            
               ”29. Nimi: 1: Osama 2: Al Kuni 3: Ibrahim 4: ei saatavilla
               
               
                  Arvo: Al Nasrin pidätyskeskuksen johtaja, Zawiyah Asema: ei saatavilla Syntymäaika: 4. huhtikuuta 1976Syntymäpaikka: Tripoli, Libya Hyvälaatuinen alias: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Huonolaatuinen alias: ei saatavilla Kansalaisuus: Libya Passin nro: ei saatavilla Henkilötunnus: ei saatavilla Osoite: Zawiyah, Libya Luetteloon merkitsemisen päivämäärä: 25. lokakuuta 2021Muut tiedot: Al Nasrin pidätyskeskuksen tosiasiallisena johtajana asianomainen henkilö on suoraan ja/tai alaistensa kautta osallistunut sovellettavan ihmisoikeuksia koskevan kansainvälisen oikeuden vastaisiin toimiin tai ihmisoikeusloukkauksiin tai tukenut näitä toimia tai loukkauksia Libyassa. Asianomainen henkilö on toiminut kahden Zawiyah-verkoston ihmiskauppaan olennaisesti liittyvän luetteloon merkityn henkilön puolesta, lukuun tai johdolla: Mohamed Kashlaf (LYi.025) ja Abdulrahman al Milad (LYi.026). Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
               Merkitty luetteloon päätöslauselman 2213 (2015) 11 kohdan a ja f alakohdan nojalla; päätöslauselman 2441 (2018) 11 kohdan nojalla.
               
                  Lisätietoja
               
               Asianomainen henkilö on Al Nasrin pidätyskeskuksen tosiasiallisena johtajana suoraan ja/tai alaistensa kautta osallistunut sovellettavan ihmisoikeuksia koskevan kansainvälisen oikeuden vastaisiin toimiin tai ihmisoikeusloukkauksiin tai tukenut näitä toimia tai loukkauksia Libyassa. Asianomainen henkilö on toiminut kahden Zawiyah-verkoston ihmiskauppaan olennaisesti liittyvän luetteloon merkityn henkilön puolesta, lukuun tai johdolla: Mohamed Kashlaf (LYi.025) ja Abdulrahman al Milad (LYi.026). Al Nasrin pidätyskeskus Zawiyahissa on jo vuosia mainittu julkisissa ja luottamuksellisissa raporteissa, joissa kuvataan maahanmuuttajien ja turvapaikanhakijoiden ahdinkoa Libyassa, mukaan lukien kidutus, seksuaalinen ja sukupuoleen perustuva väkivalta ja ihmiskauppa. Humanitaariset järjestöt ja ihmiskaupan uhrit ovat johdonmukaisesti tunnistaneet asianomaisen henkilön pidätyskeskuksen tosiasialliseksi johtajaksi. Kolme henkilöä, jotka ovat työskennelleet Al Nasrin pidätyskeskuksessa, ovat saaneet vankeusrangaistuksia maahanmuuttajien kiduttamisesta pidätyskeskuksessa.”